KOMMISSIONENS BESLUTNING
af 25. april 2005
om ændring af beslutning 2003/526/EF for så vidt angår beskyttelsesforanstaltninger mod klassisk svinepest i Frankrig
(meddelt under nummer K(2005) 1249)
(EØS-relevant tekst)
(2005/339/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 10, stk. 4, og
ud fra følgende betragtninger:
(1)
Som reaktion på udbrud af klassisk svinepest i visse medlemsstater vedtog Kommissionen beslutning 2003/526/EF af 18. juli 2003 om beskyttelsesforanstaltninger mod klassisk svinepest i visse medlemsstater (2). Ved denne beslutning blev der fastsat visse supplerende foranstaltninger til bekæmpelse af klassisk svinepest.
(2)
Frankrig har givet Kommissionen meddelelse om udviklingen af denne sygdom hos vildtlevende svin i den nordlige del af Vogeserne i Frankrig. På baggrund af de epidemiologiske oplysninger bør der ske en ændring af det område, hvor beskyttelsesforanstaltningerne mod sygdommen finder anvendelse.
(3)
Beslutning 2003/526/EF bør derfor ændres i overensstemmelse hermed.
(4)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Del I, nr. 2), i bilaget til beslutning 2003/526/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 25. april 2005.